***Terminator 3: Rise of the Machines*** er en amerikansk action- og science fiction-film fra 2003 regissert av Jonathan Mostow. Handlingen er lagt over ti år etter *Terminator 2.* John Connor har klart å holde seg i skjul etter Skynets fall, men han oppdages og dermed sendes en ny superrobot fra fremtiden for å tilintetgjøre ham. En modifisert T-800 sendes samtidig etter for å beskytte ham. Skynet tilblivelse spøker på nytt i bakgrunnen. Hovedrollene spilles av Arnold Schwarzenegger, Nick Stahl, Claire Danes og Kristanna Loken.

Filmen ble forholdsvis godt mottatt av anmelderne, men fikk ikke på langt nær så mye omtale som de to forrige Teminator-filmene. Den ble en stor publikumssuksess, men innbrakte betydelig mindre enn *Terminator 2* (1991).

Handling
--------

Over ti år er gått siden de dramatiske hendelsene rundt Skynets tilblivelse. Sarah Connor er død og den nå 25 år gamle John Connor er stadig på flukt etter det som skjedde. Han lever et liv som løsarbeider, helt utenfor det etablerte samfunnet. Det finnes ingen spor av hans eksistens, og i teorien er det derfor ingen mulighet for at det enorme nettverket til Skynet kan spore ham opp.

En dag sendes en splitter ny T-X modell fra fremtiden på jakt etter ham og alle andre nøkkelpersoner i den kommende motstandsbevegelsen. Nok en gang blir John Connors eneste håp den originale, etter forholdene noe gammeldagse Terminator, som en gang også var i Skynets tjeneste og forsøkte å drepe foreldrene hans. Denne gangen kommer han i en modifisert utgave og forteller at hendelsene for ti år siden bare utsatte etableringen av Skynet. Nå er dette programmet i ferd med å reetableres av USAs forsvar og dermed legge til rette for total atomkrig og maskinenes hegemoni på kloden. Dette vil Connor og hans gjeng alt i verden forhindre, men samtidig legger T-X store hindringer i veien for dem. Ferden ender i en militærbase bygd på innsiden av Sierra Nevada. Der befinner kjernen til Skynet seg.

Om filmen
---------

### Popularitet og økonomi

*Terminator 3* ble en stor publikumssuksess, men ikke i like stor grad som *T2*. Den innbrakte 433,4 millioner dollar på verdensbasis, hvorav 150,4 millioner i USA, $67,5 millioner i Japan, $31,3 millioner i Storbritannia, $19,6 millioner i Tyskland og $1,7 millioner i Norge. Den ble den syvende mest innbringende filmen på verdensbasis i 2003 og den åttende mest innbringende i USA. I Norge hadde den 178 000 besøkende og havnet på 20-plass over de mest besøkte filmene i 2003.

Produksjonskostnadene var på $200 millioner.

### Anmelderne

Den fikk god mottakelse av kritikerne i USA, noe som gjenspeiles i at den har fått 69 % på Rotten Tomatoes og 66 % på Metacritic. Den amerikanske filmanmelderen Roger Ebert gav den 2,5 av 4 stjerner, mens Leonard Maltin har gitt den 3 av 4 stjerner i sin Movie Guide.

De norske anmelderne gav den jevnt over god mottakelse. Både *Aftenposten*, *VG* og *Dagbladet* gav den terningkast fire. *CINERAMA* gav den terning fire i 2009 og skrev: «*Utmerket underholdning og en grei avrunding av det som nå er den originale trilogien, men ikke mer*».

### Annet

Dette var Schwarzenegger siste store filmrolle før han ble innsatt som guvernør i California.

I rollene
---------

* Arnold Schwarzenegger – The Terminator
* Nick Stahl – John Connor
* Claire Danes – Kate Brewster
* Kristanna Loken – T-X
* David Andrews – Lieutenant General Robert Brewster
* Mark Famiglietti – Scott Mason
* Earl Boen – Dr. Peter Silberman
* Moira Harris – Betsy
* Chopper Bernet – Chief Engineer
* Christopher Lawford – Brewster's Aide

Referanser
----------

1. ↑  «Terminator Movies at the Box Office - Box Office Mojo». *www.boxofficemojo.com*. Besøkt 18. september 2019.
2. ↑  «Terminator 3: Rise of the Machines (2003) - International Box Office Results - Box Office Mojo». *www.boxofficemojo.com*. Besøkt 18. september 2019.
3. ↑  «Top 2003 Movies at the Worldwide Box Office». *The Numbers*. Besøkt 20. januar 2020.
4. ↑  «Top 2003 Movies at the Domestic Box Office». *The Numbers*. Besøkt 20. januar 2020.
5. ↑  «Kinotoppen - Filmweb». *Filmweb.no* **(norsk)**. Besøkt 18. september 2019.
6. ↑  «Terminator 3: Rise of the Machines (2003) - Box Office Mojo». *www.boxofficemojo.com*. Besøkt 18. september 2019.
7. ↑  «Terminator 3 - Rise of the Machines». *Rotten Tomatoes* **(engelsk)**. Besøkt 18. september 2019.
8. ↑  «Terminator 3: Rise of the Machines». *Metacritic*. Besøkt 24. april 2017.
9. ↑  Ebert, Roger. «Terminator 3: Rise of the Machines Movie Review (2003) | Roger Ebert». *www.rogerebert.com* **(engelsk)**. Besøkt 18. september 2019.
10. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
11. ↑  «Terminator 3 - Rise of the Machines». *www.filmfront.no*. Besøkt 18. september 2019.
12. ↑  «Filmguiden CINERAMA.no - Blu-ray Disc: Terminator 3: Rise of the Machines (2003) - anmeldelse». *cinerama.no*. 20. juli 2009. Arkivert fra originalen 24. januar 2010. Besøkt 18. september 2019.

Eksterne lenker
---------------

* (en) *Terminator 3: Rise of the Machines* på Internet Movie Database Rediger på Wikidata

* (no) *Terminator 3: Rise of the Machines* hos Filmfront Rediger på Wikidata

* (no) *Terminator 3: Rise of the Machines* på NRK TV Rediger på Wikidata

* (sv) *Terminator 3: Rise of the Machines* i Svensk Filmdatabas Rediger på Wikidata

* (da) *Terminator 3: Rise of the Machines* i Danmark Nationale Filminstitut Rediger på Wikidata

* (en) *Terminator 3: Rise of the Machines* på AllMovie Rediger på Wikidata

* (fr) *Terminator 3: Rise of the Machines* på Allociné Rediger på Wikidata

* (nl) *Terminator 3: Rise of the Machines* på MovieMeter Rediger på Wikidata

* (en) *Terminator 3: Rise of the Machines* på Turner Classic Movies Rediger på Wikidata

* (en) *Terminator 3: Rise of the Machines* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |